Hvad skal vi vide?

* Vi ligger inde med mange personoplysninger om alle vores kunder og medarbejdere, og vi er forpligtet til at beskytte dem og kun bruge dem til legitime forretningsformål
* Personoplysninger omfatter information om medarbejdere, kunder og forretningspartnere som f.eks. telefonnumre, e-mailadresser, adresser, lokationer, opkalds- og betalingshistorik, løn og helbredsoplysninger
* Alle personoplysninger skal behandles fortroligt
* Ansvarlig behandling af personoplysninger er afgørende for at bevare vores kunders tillid.

Hvad forventes der af os?

* Vi deler ikke personoplysninger med nogen, der ikke har et specifikt forretningsmæssigt formål, medmindre det er blevet godkendt eller er påkrævet i henhold til lovgivningen
* Vi får kun adgang til personoplysninger, hvis vi har et specifikt forretningsmæssigt formål med det, og vi søger ikke på oplysninger om nogen, vi kender
* Vi er åbne og ærlige over for vores kunder og medarbejdere omkring, hvordan vi bruger deres oplysninger
* Vi sikrer, at oplysninger behandles med passende adgangskontrol, sikkerhed og databeskyttelse
* Vi er bekendt med vores ansvar vedrørende beskyttelse af personoplysninger, når vi leder projekter eller initiativer, der omfatter behandling af personoplysninger
* Vi følger de fastlagte procedurer og processer for beskyttelse af personoplysninger.

Vi skal være ekstra opmærksomme, hvis vi

* Bliver opmærksomme på uautoriseret adgang til personoplysninger, herunder deling af oplysninger med tredjemand, uden at der er truffet passende forholdsregler til beskyttelse af personoplysninger
* Opdager, at vi indsamler oplysninger om vores medarbejdere eller kunder, som de ikke med rimelighed ville forvente, at vi indsamler eller bruger på denne måde
* Bliver opmærksomme på, at vores medarbejderes eller kunders personoplysninger bruges på en måde, der kan betragtes som krænkende
* Af en offentligt ansat bliver anmodet om oplysninger om en medarbejder eller kunde, herunder forretningspapirer
* Bemærker noget, der får os til at mistænke, at personoplysninger er blevet eller kan blive kompromitteret.